Oktoober 2016

Oktoober 2016, eelvaade 2016. aasta aprill algas reedel ja lõppes 30 ööpäeva pärast laupäeval. Kuupäevad:   1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 Ecuadori valitsev erakond Alianza PAIS nimetas oma presidendikandidaadiks riigi endise asepresidendi Lenín Moreno. Hispaanias astus ametist tagasi Sotsialistliku Töölispartei esimees Pedro Sánchez. Hispaania lõunaosas Vélez-Málaga linna ühes restoranis plahvatas gaasiballoon. Toimunud plahvatuses ja sellele järgnenud põlengus sai vigastada 77 inimest, neist viis raskelt. Paavst Franciscus külastas Gruusiat ja pidas pealinnas Thbilisis missa, millel osales erakordselt vähe inimesi (umbes 3000), sest Gruusia Apostlik Autokefaalne Õigeusu Kirik oli keelanud oma liikmetel paavsti jumalateenistusel osaleda. San Marino kaptenregentidena astusid ametisse Marino Riccardi ja Fabio Berardi. Eestis Tartus avati külastajatele Eesti Rahva Muuseumi uus hoone. Eesti riigile kuuluva Tallinna Sadama tütarettevõte TS Laevad alustas parvlaevaliikluse opereerimist mandri ja suursaarte vahel. Kuna ettevõtte tellitud uued laevad tähtajaks ei valminud, alustati liinide teenindamist renditud laevadega. Eestis jagati rahvusvahelise muusikapäeva puhul muusikapreemiaid. Eesti Muusikanõukogu muusikapreemia pälvisid heliloomingu eest Ülo Krigul ja interpretatsiooni eest Vello Pähn. Helikunsti sihtkapitali aastapreemia pälvisid Ain Agan, Ansambel U, Eesti Muusika Infokeskus, Imbi Tarum, Jüri Kruus, Kalle Randalu, Maria Kõrvits, Priit Kuusk ja Risto Joost. Tartu linnamaratoni võitis ajaga 2.28.09 Tartu Ülikooli doktorant Raivo Alla, poolmaratoni distantsi võitis ajaga 1.14.32 laskesuusataja Indrek Tobreluts. Brasiilias toimusid kohalike omavalitsuste valimised. Bulgaaria valitsev erakond GERB nimetas oma presidendikandidaadiks parlamendi esimehe Cecka Cačeva. Colombias toimus rahvahääletus valitsuse ja vasakpoolse relvarühmituse FARC vahel sõlmitud rahulepingu heakskiitmiseks. Napi häälteenamusega lükati rahuleping tagasi. Referendumil osales seejuures vaid 37% hääleõiguslikest kodanikest. Gruusias Gori linnas ründasid relvastatud isikud parlamendi kandideerivat endist kaitseministrit Irakli Okruašvilit. Rünnakus sai kaks inimest haavata, kuid minister pääses vigastusteta. Paavst Franciscus lõpetas oma visiidi Kaukaasia riikidesse Aserbaidžaani külastamisega. Paavst pidas pealinna Bakuu katoliku kirikus missa ja külastas ka mošeed, kus kutsus üles lõpetama vägivalda, mida õigustatakse Jumala nimega. Roheneemesaartel toimusid presidendivalimised, mille võitis 74% valimistel osalenud inimeste häältega senine president Jorge Carlos Fonseca. Valimisaktiivsus oli umbes 40%. Suurbritannia peaminister Theresa May teatas, et käivitab Euroopa Liidust lahkumise protsessi hiljemalt 2017. aasta märtsi lõpuks. Ungaris toimus rahvahääletus Euroopa Liidu liikmesriikidele kehtestatud põgenikekvootide üle. Kuigi 98% hääletanutest andis hääle põgenikekvootide rakendamise vastu, osales referendumil ainult umbes 43% hääleõiguslikest kodanikest ja seetõttu kukkus see läbi. Referendumi õnnestumiseks pidanuks osalema vähemalt 50% hääleõiguslikest kodanikest. 2016. aasta Eesti presidendivalimised: Vabariigi Valimiskomisjon registreeris ametlikult presidendikandidaadiks Kersti Kaljulaidi. Rootsi Karolinska Instituut kuulutas 2016. aasta Nobeli füsioloogia- või meditsiiniauhinna laureaadiks jaapani rakubioloogi Yoshinori Ōsumi. Türgi asepeaminister Numan Kurtulmuş teatas, et valitsus pikendab pärast juulis 2016 toimunud riigipöördekatset kehtestatud erakorralist seisukorda veel kolme kuu võrra. Poolas toimus üleriigiline naiste streik parlamendis arutatava täieliku abordikeelu vastu. Venemaa president Vladimir Putin peatas Ameerika Ühendriikidega sõlmitud vastastikuse plutooniumikäitlusleppe, süüdistades Ameerika Ühendriike plutooniumi käitlemises viisil, mis lubab seda jätkuvalt kasutada tuumarelvade valmistamiseks. 2016. aasta Eesti presidendivalimised: XIII Riigikogu valis 81 poolthäälega presidendiks ainsa kandidaadina üles seatud Kersti Kaljulaidi. Eestis algas sügisene ajateenistusse kutsumise periood, mil kahe päeva vältel alustab kaitseväeteenistust üle tuhande kutsealuse. Eestis algas ettevõtlusnädal. Nädala avaseminar toimus Rakveres ja sellest võttis osa ka ettevõtlusminister Liisa Oviir. Maksu- ja Tolliameti peadirektor Marek Helm teatas, et lahkub jaanuaris 2017 ametist ja siirdub tööle IT-firmasse Nortal. 2016. aasta Ameerika Ühendriikide presidendivalimised: Ameerika Ühendriikide asepresidendikandidaadid Tim Kaine ja Mike Pence pidasid Virginia osariigis Longwoodi Ülikoolis oma esimese ja ainsa teledebati enne novembris toimuvaid valimisi. Ameerika Ühendriigid ja Filipiinid alustasid oma iga-aastaseid ühiseid sõjaväeõppusi. Filipiinide uus, ameerikavastaste seisukohtadega silma paistnud president Rodrigo Duterte on öelnud, et tema ametiajal rohkem selliseid ühisõppusi ei korraldata. Curaçaos astus seoses eesseisvate valimistega ametist tagasi peaminister Bernard Whitemani valitsus. Dominikaani Vabariiki, Haitit ja Kuubat, samuti mitmeid teisi Kariibi mere piirkonna saari ja riike tabas orkaan Matthew, mille tuulekiirus ulatus kuni 230 km/h. Orkaaniga kaasnesid paduvihmad ja üleujutused, Dominikaani Vabariigis hukkus esialgsetel andmetel neli ja Haitis kaks inimest. Hiljem tõusis ohvrite arv Haitis ligi 900 inimeseni; lisaks tormikahjustustele põhjustas inimeste surma ka orkaani järel levima hakanud koolera. Mani parlament valis 21 poolthäälega saare uueks peaministriks Howard Quayle'i. Paavst Franciscus tegi üllatusvisiidi Kesk-Itaalia linnadesse ja küladesse, et toetada ja lohutada augustis 2016 piirkonda tabanud maavärina ohvreid. Rootsi Kuninglik Teaduste Akadeemia kuulutas 2016. aasta Nobeli füüsikaauhinna laureaatideks Suurbritannia päritolu teadlased David Thoulessi, Duncan Haldane'i ja Michael Kosterlitzi, kes kõik töötavad Ameerika Ühendriikide ülikoolides. Suurbritannias astus ametist tagasi euroskeptilise Suurbritannia Iseseisvuspartei esimees Diane James, kes oli ametis olnud vaid 18 päeva ja polnud ametlikult isegi parteijuhina veel registreeritud. James põhjendas oma tagasiastumist piisava toetuse ja autoriteedi puudumisega partei sisereformide läbiviimiseks. Türgis vabastati ametist 12 801 politseiametnikku, keda kahtlustatakse sidemetes juulikuise riigipöördekatse peamiseks organiseerijaks peetava islamivaimuliku Fethullah Güleniga. Curaçaos toimusid parlamendivalimised. Paavst Franciscus kohtus Inglismaa Kiriku vaimuliku pea Justin Welbyga. Kirikupead nõustusid vaatamata erimeelsustele mitmetes sotsiaal- ja õpetuslikes küsimustes tegema koostööd vaeste abistamisel ja keskkonna hoidmisel. Rootsi Kuninglik Teaduste Akadeemia kuulutas välja 2016. aasta Nobeli keemiaauhinna laureaadid. Auhinna pälvisid prantslane Jean-Pierre Sauvage, šotlane J. Fraser Stoddart ja hollandlane Bernard Feringa. Sambia politsei vahistas peamise opositsioonierakonna Rahvusliku Arengu Ühendpartei esimehe Hakainde Hichilema ja aseesimehe Geoffrey Mwamba. Erakond on keeldunud tunnistamast Edgar Lungu võitu presidendivalimistel ja üritas takistada tema ametisse vannutamist. Venemaal nimetati Sahha Vabariigi peaministri kohusetäitjaks Aleksei Kolodeznikov. ÜRO Julgeolekunõukogu esitas Ühinenud Rahvaste Organisatsiooni peasekretäri kandidaadiks Portugali endise peaministri António Guterresi. Eesti rahandusminister Sven Sester alustas viiepäevast visiiti Ameerika Ühendriikides, et osaleda Rahvusvahelise Valuutafondi ja Maailmapanga aastakoosolekul. Eesti välisminister Jürgen Ligi tegi tutvumisvisiidi Lätti. Visiidi raames kohtus ta Läti peaministri Māris Kučinskise, välisministri Edgars Rinkēvičsi ja parlamendi esimehe Ināra Mūrniecega. Ameerika Ühendriikides evakueeriti orkaani Matthew eest Florida ja Lõuna-Carolina osariikides sadu tuhandeid inimesi. President Barack Obama kuulutas Florida osariigis välja eriolukorra. Lätis Bauskas algas Baltimaade regionaalarengu ministrite kahepäevane kohtumine, kus Eestit esindab regionaalminister Arto Aas koos rahandusministeeriumi asekantsleri Kaia Sarnetiga. Prantsusmaa välisminister Jean-Marc Ayrault tegi visiidi Venemaale ja siirdus sealt edasi Ameerika Ühendriikidesse, et veenda mõlemat riiki järgima ÜRO Julgeolekunõukogu resolutsiooni vaherahu kohta Süürias. Venemaa president Vladimir Putin rahuldas Kaliningradi oblasti kuberneri kohusetäitja Jevgeni Zinitševi tagasiastumispalve ja nimetas kuberneri kohusetäitjaks Anton Alihhanovi. Eesti välisminister Jürgen Ligi tegi tutvumisvisiidi Leetu, kus ta kohtus oma Leedu kolleegi Linas Linkevičiusega. 2016. aasta Ameerika Ühendriikide presidendivalimised: WikiLeaks avaldas üle 2000 e-kirja, mille autor on väidetavalt presidendikandidaat Hillary Clintoni kampaaniajuht John Podesta. Ameerika Ühendriikide president Barack Obama tühistas Myanmari suhtes kehtinud majandussanktsioonid. Aruba kuberneriks nimetati Alfonso Boekhoudt, kelle ametiaeg algab 1. jaanuaril 2017. Marokos toimusid parlamendivalimised. Parima tulemuse saavutas islamistlik Õigluse ja Arengu Partei, mis sai 395-kohalises parlamendis 125 kohta. Paremuselt teise tulemuse saavutas 102 kohaga rojalistlik Autentsuse ja Modernsuse Partei. Norra Nobeli auhinna komitee kuulutas 2016. aasta Nobeli rahuauhinna laureaadiks Colombia presidendi Juan Manuel Santose. Sint Maarteni kuberneriks sai teiseks kuueaastaseks ametiajaks Eugene Holiday. Eesti peaminister Taavi Rõivas külastas Lääne-Viru maakonda ja Narvat. Eestisse saabus kahepäevasele visiidile Ukraina kaitseminister Stepan Poltorak. Gruusias toimusid parlamendivalimised. Tšehhis toimusid maakondlikud valimised, mille võitis rahandusminister Andrej Babiši tsentristlik erakond ANO 2011. Eestis algas kuni 18. oktoobrini kestev vene teatri festival "Kuldne Mask". Ida-Virumaal Jõhvi kontserdimajas toimus Aasta õpetaja auhinnagala, mille kandis üle ka Eesti Televisioon. 2016. aasta Ameerika Ühendriikide presidendivalimised: Ameerika Ühendriikides Saint Louises Washingtoni Ülikoolis toimus presidendikandidaatide Hillary Clintoni ja Donald Trumpi teine teledebatt, mille kandis üle telekanal CNN. Ameerika Ühendriikides Põhja-Carolina osariigis tekitas orkaan Matthew ulatuslikke üleujutusi. Päästeteenistused päästsid üleujutatud piirkondadest sadu inimesi. Etioopia peaminister Hailemariam Desalegn kuulutas riigis välja kuuekuulise erakorralise olukorra, põhjendades seda viimastel kuudel toimunud ulatuslike meeleavaldustega, mis on kahjustanud üleüldist poliitilist stabiilsust riigis. Iisraelis Jeruusalemmas avas palestiinlane tänaval tule, tappes kaks inimest. Seejärel lahkus tulistaja autoga sündmuskohalt, kuid politsei lasi ta hiljem teda jälitades maha. Leedus toimus parlamendivalimiste esimene voor, millega täideti 70 kohta 141-kohalisest parlamendist. Valimised võitis konservatiivne erakond Isamaaliit – Leedu Kristlikud Demokraadid, mis sai 21,7% häältest ja 20 kohta parlamendis. Paremuselt teise tulemuse saavutas 21,5% ja 19 kohaga Leedu Talupoegade ja Roheliste Liit. Valimisaktiivsus oli 50,6%. Paavst Franciscus nimetas 17 uut kardinali. Horvaatia president Kolinda Grabar-Kitarović tegi valitsuse moodustamise ülesandeks Andrej Plenkovićile. Luksemburgis toimus Euroopa Liidu kalandus- ja põllumajandusnõukogu istung, kus Eestit esindas keskkonnaminister Marko Pomerants. Istungil kinnitati Läänemere 2017. aasta kalapüügikvoodid. Luksemburgis algas Euroopa Liidu ja euroala rahandusministrite kahepäevane kohtumiste seeria, millel osales ka Eesti rahandusminister Sven Sester. Maroko peaministriks nimetati uuesti senine valitsusjuhit Abdelilah Benkirane. Eestis astus ametisse president Kersti Kaljulaid. Eestis algas esmakordselt toimuv avatud toidutööstuste nädal, mille raames on huvilistel võimalik külastada 18 toiduainetööstuse ettevõtet. Rõuge Ööbikuoru juures avati Võrumaa kõrgeim vaatetorn Pesapuu. Prantsusmaal Strasbourgis toimus Euroopa Nõukogu Parlamentaarse Assamblee alalise komitee istung, millel Eestit esindas välisminister Jürgen Ligi. Eesti peaminister Taavi Rõivas alustas koos äridelegatsiooniga kahepäevast ametlikku visiiti Rootsis, kus ta kohtus kroonprintsess Victoria ja peaminister Stefan Löfveniga. Eesti president Kersti Kaljulaid kutsus ametist tagasi suursaadiku Gruusias ja Armeenias Priit Turgi, suursaadiku Filipiinidel Andres Unga ja suursaadiku Valgevenes Mait Martinsoni. Uuteks suursaadikuteks nimetas president Gruusias ja Armeenias Kai Kaarelsoni, Filipiinidel Jaak Lensmendi ja Valgevenes Merike Kokajevi. Eesti peaminister Taavi Rõivas alustas koos äridelegatsiooniga kolmepäevast ametlikku visiiti Taanis, kus ta kohtus kuninganna Margrethe II, peaminister Lars Løkke Rasmusseni ja kaitseminister Peter Christenseniga. Eesti Keskerakonna volikogu esimees Kalev Kallo teatas ajalehe Kesknädal vahendusel, et erakonna ühtsuse säilitamise huvides ei kandideeri ta enam uuesti volikogu esimehe ametikohale. Tais suri 88-aastaselt kuningas Bhumibol Adulyadej. Kuna kroonprints Maha Vajiralongkorn palus oma kroonimise edasi lükata, asus regendina täitma riigipea kohuseid endine peaminister ja salanõukogu esimees Prem Tinsulanonda. Tais Bangkokis algas Euroopa Liidu ja Kagu-Aasia Maade Assotsiatsiooni välisministrite kahepäevane kohtumine, millel osales ka Eesti välisminister Jürgen Ligi. ÜRO Peaassamblee kinnitas organisatsiooni uueks peasekretäriks António Guterresi, kelle ametiaeg algab 1. jaanuaril 2017. Tallinnas algas NATO iga-aastane kahepäevane tuumapoliitika sümpoosion. Luksemburgis toimus Euroopa Liidu justiits- ja siseministrite mitteametlik kohtumine, kus Eestit esindas justiitsminister Urmas Reinsalu. Malaisia uueks kuningaks valiti Kelantani sultan Muhammad V ibni Sultan Ismail Petra. Ta astub ametisse 13. detsembril. Tšehhis algas parlamendi ülemkoja vahevalimiste teine voor, mis kestis kaks päeva. Esimene kahepäevane voor toimus 7.–8. oktoobrini. Kokku valiti ümber 27 kohta 81-kohalisest senatist. Valimistel oli edukaim konservatiivne erakond Kristlik-Demokraatlik Liit – Tšehhoslovakkia Rahvapartei, mis sai kokku 9 kohta. Toompea lossis Riigikogu hoone konverentsisaalis toimub teaduspoliitika konverents "Teadus kui riigi arengumootor", mille avab haridus- ja teadusminister Maris Lauri. Ruhnu saarel vaadeldi esmakordselt Eestis siberi raati. Tegemist on 387. Eestis kohatud linnuliigiga. Hiljem vaadeldi seda veel Kablis ja Sõrve säärel. Euroopa Liidu riikides algas üle-euroopaline programmeerimist tutvustav ja propageeriv nädalane ürituste seeria Code Week. Montenegros toimusid parlamendivalimised. Valimistel oli edukaim Demokraatlik Sotsialistide Partei, mida toetas 41,4% valijatest ja mis sai 81-liikmelises parlamendis 36 kohta. Paremuselt teise tulemuse saavutas Demokraatlik Rinne, mida toetas 20,3% valijatest ja mis sai parlamendis 18 kohta. Valimisaktiivsus oli 73,3%. Portugalis Assooridel toimusid parlamendivalimised, mille võitis ülekaalukalt vasakpoolne Sotsialistlik Partei (46,4% häältest; 30 kohta 57-kohalises parlamendis). Valimisaktiivsus oli 40,8%. Seišellidel astus presidendina ametisse Danny Faure. Turksi ja Caicose kubernerina astus ametisse John Freeman. Dominica parlamendis kukkus läbi umbusaldushääletus peaminister Roosevelt Skerriti vastu. Horvaatia parlament kinnitas häältega 91:45 ametisse peaminister Andrej Plenkovići valitsuse. Eesti president Kersti Kaljulaid oli töövisiidil Soome Vabariigis, kus kohtus Soome presidendi Sauli Niinistö, parlamendi esimehe Maria Lohela ja välisminister Timo Soiniga. Soomest suundus president Kaljulaid visiidile Riiga, kus kohtus Läti presidendi Raimonds Vējonise ja seimi spiikri Ināra Mūrniecega. Leedus toimus parlamendivalimiste teine voor. Tervikuna võitis valimised Leedu Talupoegade ja Roheliste Liit, mis sai 141-liikmelises parlamendis 54 kohta. Paremuselt teise tulemuse saavutas konservatiivne erakond Isamaaliit – Leedu Kristlikud Demokraadid, mis sai kokku 31 kohta parlamendis. Hispaania kuningas Felipe VI tegi peaministri kohusetäitjale Mariano Rajoyle ettepaneku moodustada uus valitsus, mille viimane ka vastu võttis. Venemaal valis Sahha parlament peaministriks Jevgeni Tšekini. Kõrgõzstanis esitas tagasiastumispalve peaminister Sooronbaj Džeenbekovi valitsus. Montenegro peaminister Milo Đukanović esitas tagasiastumispalve, sest parlamendivalimised võitnud Demokraatlik Sotsialistide Partei nimetas tema asemel peaministrikandidaadiks Dusko Markovići. Eesti president Kersti Kaljulaid oli töövisiidil Leedus, kus kohtus Leedu presidendi Dalia Grybauskaitėga. Hispaania parlament ei andnud Mariano Rajoyle volitusi uue valitsuse moodustamiseks. Tema peaministriks kinnitamist toetas 170, selle vastu oli 180 parlamendiliiget. Uus hääletus Rajoy peaministriks kinnitamiseks toimus kaks päeva hiljem, 29. oktoobril. Siis toetas Rajoy peaministriks kinnitamist taas 170 parlamendiliiget, kuid vastu hääletas vaid 111 parlamendiliiget. 68 liiget jättis hääletamata. Eesti president Kersti Kaljulaid alustas oma esimest ametlikku siseriiklikku visiiti, külastades Lääne-Viru maakonda. Järgmisel päeval suundus ta tuvuma Ida-Viru maakonnaga. Curaçao peaministrikandidaadiks nimetati Kenneth Gijsbertha. Islandil toimusid parlamendivalimised. Valimised võitis paremtsentristlik Iseseisvuspartei, mis sai 29% valijate toetuse ja 21 kohta 63-liikmelises parlamendis. Valimiste võitjaks ennustatud Piraadipartei jäi 14,5% häältega kolmandaks ja sai 10 kohta. Valimisaktiivsus oli 79,2%. Seišellidel astus ametisse president Danny Faure'i juhitav uus valitsus, milles Faure võttis endale ühtlasi välis- ja kaitseministri portfelli. Gruusias toimus parlamendivalimiste teine voor. Kahes voorus kokku oli edukaim erakond Gruusia Unistus – Demokraatlik Gruusia, mis pälvis 48,7% valijate toetuse ja 115 kohta 150-kohalises parlamendis. Valimisaktiivsus oli esimeses voorus 51,6%, teises voorus 37,5%. Islandil astus seoses eelmisel päeval toimunud parlamendivalimistega ametist tagasi peaminister Sigurður Ingi Jóhannsson. Moldovas toimus presidendivalimiste esimene voor, mille võitis 48% häältega Moldova Vabariigi Sotsialistide Partei kandidaat Igor Dodon. Teiseks jäi 38% häältega Aktsiooni ja Solidaarsuse Partei esimees Maia Sandu. Kuna kumbki kandidaat ei kogunud võiduks vajalikku häälteenamust, korraldatakse 13. novembril valimiste teine voor. Hispaanias astus ametisse peaminister Mariano Rajoy. Islami Koostöö Organisatsiooni peasekretär Iyad Madani astus ametist tagasi. Saudi Araabia nimetas organisatsiooni eesistujana uueks peasekretäriks Yusuf al-Othaimeeni. Liibanoni parlament valis pärast kahte ja poolt aastat 46. katsel riigile uue presidendi. Teises valimisvoorus valis parlament presidendiks kristlase Michel Aouni, kes vannutati ka samal päeval ametisse. Ecuador ruling party chooses Correa ally as presidential candidate Reuters, 1.10.2016 (vaadatud 2.10.2016) Hispaania sotsialistide esimees pani ameti maha ERR Uudised, 1.10.2016 (vaadatud 2.10.2016) At least 77 hurt after gas cylinder explodes in southern Spain Reuters, 1.10.2016 (vaadatud 2.10.2016) Orthodox officials shun pope's Mass in Tbilisi, few Catholics turn out Reuters, 1.10.2016 (vaadatud 2.10.2016) San Marino IPU PARLINE database (vaadatud 2.10.2016) Virtsu-Kuivastu liinil vabagraafik, parvlaev Hiiumaa naaseb liinile pühapäeval, Ionas võib jääda kauemaks ERR Uudised, 30.09.2016 (vaadatud 2.10.2016) Muusikapreemiad jagatud! ERR Kultuur, 1.10.2016 (vaadatud 2.10.2016) Tartu linnamaratoni võitis Raivo Alla, poolmaratoni parim oli Indrek Tobreluts ERR Sport, 1.10.2016 (vaadatud 2.10.2016) Brazil's Workers Party faces major setback in local elections Reuters, 2.10.2016 (vaadatud 2.10.2016) Bulgaria's ruling party backs parliament speaker for presidential bid Reuters, 2.10.2016 (vaadatud 2.10.2016) Colombians vote in referendum on peace deal, 'yes' win likely Reuters, 2.10.2016 (vaadatud 2.10.2016) Colombia's peace deal in limbo after shock referendum Reuters, 3.10.2016 (vaadatud 3.10.2016) Relvastatud isikud ründasid Gruusia endist kaitseministrit[alaline kõdulink] Postimees, 2.10.2016 (vaadatud 2.10.2016) No more violence in God's name, Pope says on visit to mosque Reuters, 2.10.2016 (vaadatud 2.10.2016) October 2016 Rulers.org (vaadatud 3.10.2016) Britain's May says to trigger EU divorce by end of March Reuters, 2.10.2016 (vaadatud 2.10.2016) Ungarlased hääletavad EL-i põgenikekvootide üle ERR Uudised, 2.10.2016 (vaadatud 2.10.2016) Ungari rahvahääletusel ei osalenud piisavalt inimesi ERR Uudised, 3.10.2016 (vaadatud 3.10.2016) Vabariigi valimiskomisjon registreeris Kersti Kaljulaidi presidendikandidaadiks[alaline kõdulink] Postimees, 2.10.2016 (vaadatud 2.10.2016) Japanese scientist wins Nobel medicine prize for work on 'self-eating' cell mechanism Reuters, 3.10.2016 (vaadatud 3.10.2016) Turkey to extend state of emergency for another three months: spokesman Reuters, 3.10.2016 (vaadatud 3.10.2016) Mustal esmaspäeval on Poolas tulnud tänavatele tuhandeid naisi AP/BNS/BBC/Postimees, 3.10.2016 (vaadatud 6.10.2016) Putin peatas plutooniumikäitlusleppe "ebasõbraliku" USA-ga ERR Uudised, 3.10.2016 (vaadates 3.10.2016) Kersti Kaljulaid valiti Eesti presidendiks Postimees, 3.10.2016 (vaadatud 3.10.2016) Eelinfo Vabariigi Valitsus (vaadatud 3.10.2016) Maksuameti juht Marek Helm lahkub ametist ERR Uudised, 3.10.2016 (vaadatud 3.10.2016) Pence takes harder line than Trump on Russia at contentious VP debate Reuters, 4.10.2016 (vaadatud 5.10.2016) US and the Philippines begin war games BBC News, 4.10.2016 (vaadatud 4.10.2016) urricane Matthew hits Haiti and Cuba, takes aim at Bahamas, U.S. Reuters, 5.10.2016 (vaadatud 5.10.2016) Hurricane Matthew death toll nears 900 in Haiti, cholera takes lives Reuters, 8.10.2016 (vaadatud 9.10.2016) Pope, in surprise visit, comforts survivors of Italian earthquake Reuters, 4.10.2016 (vaadatud 5.10.2016) Bagel, pretzel show twists of Nobel Prize-winning work in physics Reuters, 4.10.2016 (vaadatud 5.10.2016) Leader of Britain's pro-Brexit UKIP party quits after just 18 days Reuters, 5.10.2016 (vaadatud 6.10.2016) Turkey suspends 12,800 police, tightening clampdown after failed coup Reuters, 4.10.2016 (vaadatud 4.10.2016) Pope, Anglican leader, vow joint action on poverty and environment Reuters, 5.10.2016 (vaadatud 6.10.2016) Trio wins Nobel chemistry prize for 'world's smallest machines' Reuters, 5.10.2016 (vaadatud 6.10.2016) Top Zambia opposition leaders arrested: police Reuters, 5.10.2016 (vaadatud 6.10.2016) Portugal's Antonio Guterres poised to become next UN secretary-general CNN, 5.10.2016 (vaadatud 11.10.2016) Obama signs Florida emergency declaration to deal with Hurricane Matthew Miami Herald, 6.10.2016 (vaadatud 11.10.2016) Hurricane Matthew marches closer to U.S.; forces mass evacuations USA Today, 6.10.2016 (vaadatud 11.10.2016) France's Ayrault travels to Russia, U.S. to push Syria U.N. resolution Reuters, 5.10.2016 (vaadatud 6.10.2016) Wikileaks releases emails allegedly from Clinton campaign chair Fox News, 7.10.2016 (vaadatud 11.10.2016) Obama announces lifting of U.S. sanctions on Myanmar Reuters, 7.10.2016 (vaadatud 11.10.2016) The Nobel Peace Prize for 2016 The Official Website of the Nobel prize, 7.10.2016 (vaadatud 11.10.2016) Czech finance minister's party wins regional elections Reuters, 8.10.2016 (vaadatud 9.10.2016) Kuldne Mask toob Eestisse ebatavalise vene teatri ERR Kultuur, 3.10.2016 (vaadatud 3.10.2016) Pressure on Trump likely to be intense at second debate with Clinton Reuters, 9.10.2016 (vaadatud 9.10.2016) Matthew swamps North Carolina before turning out to sea Reuters, 9.10.2016 (vaadatud 9.10.2016) Ethiopia declares state of emergency to restore order after protests Reuters, 9.10.2016 (vaadatud 9.10.2016) Palestinian kills two people in Jerusalem, then shot dead: police Reuters, 9.10.2016 (vaadatud 9.10.2016) Pope names new group of cardinals, adding to potential successors Reuters, 9.10.2016 (vaadatud 9.10.2016) Eelinfo (42. nädal) Vabariigi Valitsus (vaadatud 11.10.2016) "Avatakse Rõuge Ööbikuoru uus vaatetorn"looduskalender.ee, 9. oktoober 2016 President Kaljulaid nimetas ametisse kolm suursaadikut Postimees, 11.10.2016 (vaadatud 11.10.2016) Kalev Kallo ei kandideeri enam Keskerakonna volikogu esimeheks Postimees, 12.10.2016 (vaadatud 12.10.2016) Eno-Gerrit Link: "Ornitoloogid silmasid Pärnumaal Euroopas üliharuldast linnuliiki" Pärnu Postimees, 19. oktoober 2016 President Kaljulaid teeb esimesed välisvisiidid naaberriikidesse Vabariigi Presidendi Kantselei, 17.10.2016 (vaadatud 6.11.2016) President Kaljulaid Leedus: Balti riikide tihe koostöö tagab regiooni tugevuse ja turvalisuse Vabariigi Presidendi Kantselei, 26.10.2016 (vaadatud 6.11.2016) Vabariigi President külastab järgmisel nädalal Lääne- ja Ida-Virumaad Vabariigi Presidendi Kantselei, 19.10.2016 (vaadatud 6.11.2016)